CELEX: 62010CN0192
Language: el
Date: 2010-04-19 00:00:00
Title: Υπόθεση C-192/10: Προσφυγή της 19ης Απριλίου 2010 — Ευρωπαϊκή Επιτροπή κατά Βασιλείου της Ισπανίας

17.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 195/3
            
         Προσφυγή της 19ης Απριλίου 2010 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-192/10)
   2010/C 195/05
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: S. Pardo Quintillán και A. Μαργέλης)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι το Βασίλειο της Ισπανίας, παραλείποντας να λάβει τα αναγκαία μέτρα για να διασφαλίσει την εκπλήρωση των υποχρεώσεων σχετικά με την παύση λειτουργίας καθώς και τον μετέπειτα έλεγχο και τη φροντίδα του χώρου υγειονομικής ταφής στην τοποθεσία Cova da Loba, που βρίσκεται στην περιοχή O Grove (Pontevedra, Γαλικία), παρέβη τις υποχρεώσεις που υπέχει από τα άρθρα 13 και 14 της οδηγίας 1999/31/ΕΚ (1) του Συμβουλίου, της 26ης Απριλίου 1999, περί υγειονομικής ταφής των αποβλήτων,
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1)
            
            
               Βασικός σκοπός της οδηγίας 1999/31/ΕΚ είναι η κατά το δυνατόν πρόληψη ή μείωση των αρνητικών περιβαλλοντικών επιπτώσεων, ειδικότερα δε της ρύπανσης των επιφανειακών και των υπογείων υδάτων, του εδάφους και της ατμόσφαιρας, καθώς και οποιουδήποτε κινδύνου προκύπτει για την υγεία του ανθρώπου από την υγειονομική ταφή των αποβλήτων καθ’ όλο τον κύκλο ζωής του χώρου υγειονομικής ταφής.
            
         
               2)
            
            
               Όπως προκύπτει από τα στοιχεία που ανακοίνωσαν οι ίδιες οι ισπανικές αρχές, ο χώρος υγειονομικής ταφής στην τοποθεσία Cova da Loba έλαβε έγκριση λειτουργίας κατά το έτος 2000. Συνεπώς, πρόκειται για υφιστάμενο χώρο υγειονομικής ταφής αποβλήτων, υπό την έννοια των προβλεπομένων στο άρθρο 14 της οδηγίας 1999/31/ΕΚ.
            
         
               3)
            
            
               Ο χώρος υγειονομικής ταφής στην τοποθεσία Cova da Loba εγκαταλείφθηκε, χωρίς να κινηθεί διαδικασία παύσεως λειτουργίας του ούτε να εξασφαλιστεί ο μετέπειτα έλεγχος και η φροντίδα του εν λόγω χώρου, όπως ορίζει το άρθρο 13 της οδηγίας 1999/31/ΕΚ.
            
         
               4)
            
            
               Ως εκ τούτου, από τις πληροφορίες που διαβίβασαν οι ισπανικές αρχές συνάγεται ότι ακόμα δεν έχει ολοκληρωθεί η διαδικασία παύσεως λειτουργίας του χώρου υγειονομικής ταφής στην τοποθεσία Cova da Loba. Επομένως, βάσει των προεκτεθέντων, η κατάσταση που δημιουργείται όσον αφορά τον εν λόγω χώρο υγειονομικής ταφής συνιστά παράβαση των άρθρων 13 και 14 της οδηγίας 1999/31/ΕΚ.
            
         
      (1)  ΕΕ L 182, σ. 1.